Lotta Elstad

Lotta Elstad (født 19. desember 1982) er en norsk forfatter, journalist og redaktør.

 Yrkesliv 
Hun har blant annet skrevet for Morgenbladet, Dagens Næringsliv, Klassekampen og LO-Aktuelt. Hun har også jobbet for Forlaget Manifest og Manifest Tankesmie.

 Forfatterskap 
Elstad har gitt ut både sakprosa og skjønnlitteratur. Den første sakprosautgivelsen var En såkalt drittjobb (2008), som handler om arbeidsforholdene i hotellnæringen. Debutromanen Ettromsleiligheten kom ut i 2012.

For romanen Jeg nekter å tenke (2017) mottok hun Osloprisen, som ble delt ut av avisen Natt&Dag, i kategorien Årets litteratur 2017, og ble også nominert til Ungdommens kritikerpris 2018.

I 2023 ga hun ut første bind av romanserien Xiania, som handler om kvinneskjebner i det historiske Kristiania. Høsten 2024 kom andre bind i serien.

 Bibliografi 
 2008: En såkalt drittjobb (sakprosa), Forlaget Manifest
 2012: Ettromsleiligheten (roman), Flamme Forlag
 2013: Fellesskap fungerer 1. Om velferdsordningene våre og mytene som truer dem (sakprosa), Forlaget Manifest
 2014: «Et knefall for spontaniteten» – essay i det norske Granta, Gyldendal
 2014: Et eget rom (roman for ungdom), Flamme Forlag
 2015: Den spanske sensasjonen Podemos – og hvordan gjøre venstrepopulisme i krisens tid (sakprosa), Forlaget Manifest
 2017: Jeg nekter å tenke (roman), Flamme Forlag
 2023: Xiania 1. Karla (roman), Cappelen Damm
 2024: Xiania 2. Ada (roman), Cappelen Damm

 Referanser 

Kategori:Norske forfattere
Kategori:Norske journalister
Kategori:Norske historikere
Kategori:Norske redaktører